На основу дозволе за рад Министарства просвете, науке и технолошког развоја (бр. 612-00-01389/2019- 06 од 23.08.2019. године) , члана 10. Правилника о мастер струковним студијама, пријави, изради и одбарни мастер рада, **А**КАДЕМИЈА СТРУКОВНИХ СТУДИЈА КОСОВСКО МЕТОХИЈСКА, оглашава

К О Н К У Р С

**ЗА УПИС СТУДЕНАТА У ПРВУ ГОДИНУ СТУДИЈСКИХ ПРОГРАМА МАСТЕР СТРУКОВНИХ СТУДИЈА У ШКОЛСКОЈ 2023/2024. ГОД**ИНИ

**АКАДЕМИЈА СТРУКОВНИХ СТУДИЈА КОСОВСКО МЕТОХИЈСКА уписује у прву годину мастер струковних студија 74 студената који се сами финансирају и 4 студента који се финансирају из буџета Републике Србије у школској 2023/2024 години, што укупно износи 78 студената,** на следећим акредитованим студијским програмима:

**ОДСЕК ПЕЋ-ЛЕПОСАВИЋ:**

|  |  |  |  |
| --- | --- | --- | --- |
| Назив студијског програма | Број студената који се сами финансирају | Број студената који се финансира из буџета РС | Укупно |
| **ПОСЛОВНА ЕКОНОМИЈА** | 29 | 1 | 30 |
| УКУПНО | 29 | 1 | 30 |

**ОДСЕК ЗВЕЧАН:**

|  |  |  |  |
| --- | --- | --- | --- |
| Назив студијског програма | Број студената који се сами финансирају | Број студената који се финансира из буџета РС | Укупно |
| **МАШИНСКО ИНЖЕЊЕРСТВО** | 15 | 1 | 16 |
| **ЕЛЕКТОТЕХНИЧКО ИНЖЕЊЕРСТВО** | 15 | 1 | 16 |
| УКУПНО | 30 | 2 | 32 |

**ОДСЕК УРОШЕВАЦ-ЛЕПОСАВИЋ**

|  |  |  |  |
| --- | --- | --- | --- |
| Назив студијског програма | Број студената који се сами финансирају | Број студената који се финансира из буџета РС | Укупно |
| **ДРУМСКИ САОБРАЋАЈ И ТРАНСПОРТ** | 15 | 1 | 16 |
| УКУПНО | 15 | 1 | 16 |

1. Услови уписа

Мастер струковне студије може уписати лице које је завршетком студија првог степена струковних студија остварило најмање 180 ЕСПБ бодова, односно лице које је завршило студије по прописима који су важили пре доношење Закона о високом образовању из 2005. године, под условом да је та диплома најмање еквивалентна дипломи основних струковних студија у складу са Законом.

1. ***Мерила за утврђивање редоследа за упис кандидата***

Мерило за утврђивање редоследа за упис кандидата на мастер струковне студије утврђује се на основу опште просечне оцене остварене на основним струковним студијама (заокружена на две децимале) и дужине студирања, тако да предност приликом уписа имају кандидати са вишом просечном оценом на завршеним основним струковним студијама.

У случају да два или више кандидата имају исти број бодова предност има кандидат који је у краћем року завршио основне струковне студије, затим који има већи број бодова (већа просечна оцена) из стручно-апликативних предмета и бодове за објављене радове, учешћа у пројектима, патенте и изуме.

Редослед кандидата за упис утврђује се на основу опште просечне оцене остварене на основним струковним студијама

1. Рангирање кандидата

Комисија за упис саставља ранг листу кандидата за упис на мастер струковне студије.

Кандидат има право приговора на резултат објављен на ранг листи у року од три дана од објављивања ранг листе. О приговору одлучује Председник Академије решењем, по прибављеном мишљењу Комисије за упис, у року од 24 сата од улагања приговора.

Одлука Председника Академије у поступку спровођења Конкурса је коначна.

По окончању поступка по евентуалним приговорима, односно жалбама кандидата објављује се коначна ранг листа са редоследом кандидата за упис на мастер струковне студије.

У поступку по правним лековима из овог члана, сходно се примењују одредбе Закона о општем управном поступку.

1. Квалификациони пријемни испит

Кандидати за упис који не поседују претходно стечeне компетенције за упис на студијски програм, полажу квалификациони пријемни испит.

КОНКУРСНИ РОК

Заинтересовани кандидати могу се пријавити за упис од 30.08.2023. године до 21.09.2023. године до 14,00 часова.

Кандидати за упис који не поседују претходно стечeне компетенције за упис на студијски програм, полажу квалификациони пријемни испит дана 25.09.2023. године у 10,00 часова.

Привремена ранг листа се објављује 26.09.2023. године до 11,00 часова.

Кандидат има право приговора на резултат објављен на ранг листи у року од три дана од објављивања.

О приговору одлучује председник Академије решењем, по прибављеном мишљењу Комисије за упис, у року од 24 часа од приговора.

Коначна ранг листа се објављује 02.10.2023. године.

Упис примљених кандидата од 03.10. до 06.10. 2023. године

ДОКУМЕНТА ЗА ПРИЈАВУ НА КОНКУРС ЗА УПИС

Кандидати приликом пријаве на конкурс , уз пријавни лист подносе оверене фотокопије ових докумената, и то:

* извод из матичне књиге рођених,
* диплому и додатак дипломи или за студенте који су завршили основне студије на студијским програмима које се реализују на одсецима Академије, уверење о завршеним основним струковним студијам.
* доказ о уплати накнаде за полагање пријемног испита у износу од 4.000,00 динара на жиро рачун Академије струковних студија косовско метохијска број:

**ОДСЕК ПЕЋ-ЛЕПОСАВИЋ 840-2117666-48**, **позив на број 09-01-23**

**ОДСЕК ЗВЕЧАН-****840-2117666-48, позив на број 09-02-23**

**ОДСЕК УРОШЕВАЦ-ЛЕПОСАВИЋ 840-2117666-48, позив на број 09-03-23**

* Кандидати су обавезни да на полагање пријемног испита понесу са собом личну карту.
* Школарина за студенте мастер струковних студија је 100.000,00 динара у више једнаких рата.
* Школарина за студенте стране држављане је 1000 €.

Фотокопије докумената кандидата који нису примљени на конкурс се не враћају.

За ближа обавештења обратити се:

Академија струковних студија косовско метохијска

Адреса: Доситеја Обрадовића ББ, 38218 Лепосавић

Телефон: [+381 28 83 780](tel:+3812883780)

E-mail: [office@akademijakm.edu.rs](mailto:office@akademijakm.edu.rs)

Одсек Пећ – Лепосавић

Адреса: Доситеја Обрадовића ББ, 38218 Лепосавић

Телефон: [+381 28 83 780](tel:+3812883780)

E-mail: [office.pec@akademijakm.edu.rs](mailto:office.pec@akademijakm.edu.rs)

Одсек Звечан

Адреса: Нушићева бр. 6, 38227 Звечан

Телефон: [+381 28 664 179](tel:+38128664179)

E-mail: [office.zvecan@akademijakm.edu.rs](mailto:office.zvecan@akademijakm.edu.rs)

Одсек Урошевац – Лепосавић

Адреса: 24. Новембар бб, 38218 Лепосавић

Телефон: [+381 28 84 106](tel:+3812884106)

E-mail: [office.leposavic@akademijakm.edu.rs](mailto:office.leposavic@akademijakm.edu.rs)